Nariadenie Komisie (ES) č. 924/2004
z 29. apríla 2004,
ktorým sa mení a dopĺňa nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 [1], zmenené a doplnené nariadením Rady (ES) č. 2204/2003 [2], najmä na jeho článok 11 písm. b),
keďže:
(1) v prílohe IV k nariadeniu (ES) č. 1210/2003 je uvedený zoznam fyzických a právnických osôb, orgánov alebo subjektov spojených s režimom bývalého prezidenta Saddáma Husajna, ktorých finančné prostriedky a hospodárske zdroje sa uvedeným nariadením zmrazujú.
(2) Výbor pre sankcie Rady bezpečnosti Organizácie spojených národov sa 7. apríla 2004 rozhodol zmeniť a doplniť zoznam obsahujúci Saddáma Husajna a iných vyšších úradníkov bývalého irackého režimu, ich najbližších rodinných príslušníkov a subjekty, ktoré títo vlastnia alebo kontrolujú osobne alebo prostredníctvom osôb konajúcich v ich mene alebo na ich príkaz, na ktorých a na ktoré sa má vzťahovať zmrazenie finančných prostriedkov a hospodárskych zdrojov. Príloha IV by preto mala byť zodpovedajúcim spôsobom zmenená a doplnená.
(3) S cieľom zabezpečila efektívnosť opatrení ustanovených v tomto nariadení, musí toto nariadenie nadobudnúť účinnosť ihneď,
PRIJALA TOTO NARIADENIE:
Článok 1
Príloha IV k nariadeniu (ES) č. 1210/2003 sa týmto mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 29. apríla 2004